
E L Ő T E R J E S Z T É S

Sülysáp Nagyközség Önkormányzata Képviselő-testületének

2012. január 25-én tartandó munkaterv szerinti ülésére

11. napirendhez

Tárgy: Tájékoztatás a jegyző 2011. évi teljesítményértékeléséről
Tisztelt Képviselő-testület!

A köztisztviselők jogállásáról szóló 1992. évi XXIII. törvény 34. § (6) bekezdése alapján jegyző esetében a polgármester állapítja meg a tárgyévre vonatkozó teljesítménykövetelményeket, értékeli teljesítményét, és az értékelésről tájékoztatja a Képviselő-testületet.

A Képviselő-testület 2010. december 16-ai ülésén tárgyalta „A köztisztviselőkkel szemben a 2011. évre meghatározandó teljesítménykövetelmények alapját képező célok meghatározása

” című napirendet.
Az elfogadott határozatban az alábbi célok kerültek meghatározásra a Polgármesteri Hivatal részére:

I.  Átfogó célok

I.1. A Képviselő-testület és bizottságai működésével összefüggő feladatok, így a 2011. évi munkaterv szerint a Képviselő-testület elé kerülő előterjesztések szakmai előkészítése, az ülésekkel összefüggő adminisztratív és szervezési teendők ellátása, a Képviselő-testület döntéseinek végrehajtása, a végrehajtás ellenőrzése, jelentések készítése az Ötv. és az Önkormányzat és szervei SZMSZ-e alapján.

I.2. A helyi jogalkotás tekintetében az előkészítési tevékenység javítása.
I.3. A polgármesteri hivatal ügyintézésben a szolgáltatói jelleg tovább erősítése és az ügyfélbarát igazgatás eszközeinek és módszereinek fokozottabb érvényesítése: az ügyintézési határidő további csökkentése, az ügyfelek teljes körű tájékoztatása és felvilágosítása, az ügyintézés törvényességi színvonalának emelése oly módon, hogy csökkenjen az eredményes jogorvoslatok száma, az ügyfelekkel való kapcsolattartás javítása, a lehetőségekhez képest az eljárások egyszerűsítése, a szervezeti egységek közötti kommunikáció javítása az ügyfelek tehermentesítése céljából, az ügyfélszolgálati szolgáltatás továbbfejlesztése. 
I.4. Az önkormányzat folyamatos fizetőképességének biztosítása. A pénzügyi folyamatok kézbentartásával az esedékes fizetési kötelezettségek határidőben történő teljesítése, az intézmények finanszírozási terv szerinti pénzellátása. A kontrolling tevékenység továbbfejlesztése. 
I.5. A polgármester önkormányzati és államigazgatási hatáskörei és feladatai ellátásával kapcsolatos előkészítő munka elvégzése, így különösen: a döntések szakmai és adminisztratív előkészítése. A polgármester hatáskörébe tartozó munkáltatói döntések, a vagyongazdálkodással, a költségvetéssel stb. összefüggő önkormányzati rendeletekben megállapított polgármesteri hatáskörrel összefüggő intézkedések, döntések előkészítése. A polgármester és az alpolgármesterek adminisztrációjának és ügyfélforgalmának biztosítása.

I.6. A hivatal feladata a 2011. évi költségvetésben meghatározott fejlesztések, beruházások, felújítások lebonyolítása. Fejlesztések, beruházások közül a P+R Szőlősnyaraló, az Ipari Park kialakítása, a piac rendezése, a csatornahálózat kiépítése, valamint a település vízelvezetésének rendezése fontos és meghatározó feladatokat ró a hivatal dolgozóira.

I.7. Kapcsolattartás a Tápió-vidéki Többcélú Kistérségi Társulással és egyéb társintézményekkel, társhatóságokkal.

I.8. A belső ellenőrzés javaslatainak végrehatása, tapasztalatainak hasznosítása. 

I.9. Kapcsolattartás a civil szervezetekkel és a sajtóval, a lakosság rendszeres és pontos tájékoztatása. 

I.10. A jogszabályi változások elsajátítása, a gyakorlatban történő alkalmazása, a szakmai tudás fejlesztése a köztisztviselőkkel szemben olyan elvárás, melyeket a vezetőknek ellenőrizni kell. A köztisztviselők kötelező és önkéntes továbbképzését szervezni kell.

I.11. Az e-közigazgatási alkalmazások lehetőség szerinti egyre tágabb körű bevezetése.   

II.  Ágazati célok

II.1. Pénzügyi területen:

· Az önkormányzat költségvetési javaslatának a zavartalan feladatellátás feltételeinek biztosítását szem előtt tartó összeállítása. 
· A költségvetési rendelet előírásainak megvalósítása, a tervezett bevételek teljesítése, lehetőség szerinti túlteljesítése, a kiadások előirányzatai betartása, a hatékony, takarékos és jogszerű gazdálkodás.

II.2. Beruházási területen:

· Kiemelt figyelmet kell fordítani a gazdasági programban, a település-fejlesztési koncepcióban és az éves költségvetésben, a képviselő-testület döntéseiben meghatározott beruházások, projektek szakmai előkészítésére, azok pályázati forrásainak feltárására, a pályázatok előkészítésére, koordinálásra. Fontos az intézményi pályázatok előkészítésének szakmai segítése, a pályázati célok megvalósulásának folyamatos figyelemmel kísérése, a pályázati pénzekkel összefüggő számviteli feladatok ellátása. 

II.3. Építéshatósági, környezetvédelmi, településüzemeltetési területen:

· Feltárni és megelőzni a szabálytalan és településkép-romboló építéseket, kiszűrni a szakszerűtlen kivitelezéseket.

· A rendelkezésre álló önkormányzati hatósági, valamint egyéb eszközökkel (beruházások, fejlesztések, stb.) a település környezeti állapotának javítását elősegíteni, a lakosság egészséges életkörülményeinek környezeti feltételeit biztosítani.

· A lakosság folyamatos tájékoztatása az aktuális környezeti információkról. Tudatformáló, felvilágosító tevékenység kifejtése.

· A Képviselő-testület által elfogadott intézkedési tervekben foglaltak folyamatos végrehajtása.

· Feltárni és megelőzni a szabálytalan, engedély nélküli közterületi bontásokat, illegális közúti jelzések kihelyezését és a szakszerűtlen közterületi helyreállítások kivitelezését.

· A település környezetvédelmi programjában szereplő környezet- és természetvédelmi feladatok megvalósítása.

II.4. Intézményrendszer területén:

· Az iskolák tervezési, oktatási, szolgáltatási tevékenységének összehangolása.

· Az oktatási és egyéb önkormányzati intézményekkel való kapcsolattartás erősítése, a kommunikáció és az együttműködés fejlesztése. Rendszeres kapcsolattartás az intézmények vezetőivel.

· Közreműködés az intézményi feladatellátásokban, a fenntartói feladataiban. A képviselő-testületi döntések végrehajtásának figyelemmel kísérése az intézmények munkájában.

· Az intézmények szakszerű működésének ellenőrzése.

II.5. Kereskedelem, szabálysértés területén:

· A szabálysértési ügyekben a végrehajtási eljárások eredményességének fokozása a megelőzés, a visszatartó erő növelése érdekében; szigorúbb bírságolási gyakorlat a közterületek rendje elleni jogsértések elkövetőivel szemben.

· Kereskedelmi hatósági ellenőrzési tevékenység fokozása.

II.6. Szociális, egészségügyi területen:

· A szociális és egészségügyi tevékenységhez kötődő ellátási szerződésben foglaltak évente legalább egyszeri ellenőrzése.

· Az intézmények szakszerű működésének ellenőrzése.

· A Gólyahír Bölcsőde beindításának fokozott segítése.

II.7. Adóhatósági területen:

· A helyi adóbeszedés hatékonyságának javításával az önkormányzat bevételeinek növelése.

· A lakosság adófizetési moráljának javítása folyamatos tájékoztatás és ellenőrzés útján.

· Az adóellenőrzések fokozása az adózatlan adótárgyak felderítésénél.

A fentiek alapján került sor a jegyző teljesítménykövetelményeinek meghatározására az alábbi kiegészítésekkel:


Általános elvárásként került megfogalmazásra:

1./ Közre kell működnie a képviselő-testület által megfogalmazott kiemelt, általános és konkrét célkitűzések megvalósításában.

2./ Mint a Hivatalban foglalkoztatottak feletti munkáltatói jogok gyakorlójának, gondoskodnia kell a kiemelt célok Hivatal általi megvalósításáról; ehhez el kell végeznie a célok köztisztviselőkre történő konkrét lebontását.

3./ Törekednie kell a Hivatal ügyfélfogadási kultúrájának javítására.
Értékelés:

Megítélésem szerint az Átfogó célok túlnyomó többsége maradéktalanul végrehajtásra, illetve megvalósításra került. Néhány olyan terület van, ahol megítélésem szerint elmaradást tapasztalhatunk a kitűzött célokhoz képest, ezek a következők:

I.3.
A polgármesteri hivatal ügyintézésben a szolgáltatói jelleg tovább erősítése és az ügyfélbarát igazgatás eszközeinek és módszereinek fokozottabb érvényesítése: az ügyintézési határidő további csökkentése, az ügyfelek teljes körű tájékoztatása és felvilágosítása, az ügyintézés törvényességi színvonalának emelése oly módon, hogy csökkenjen az eredményes jogorvoslatok száma, az ügyfelekkel való kapcsolattartás javítása, a lehetőségekhez képest az eljárások egyszerűsítése, a szervezeti egységek közötti kommunikáció javítása az ügyfelek tehermentesítése céljából, az ügyfélszolgálati szolgáltatás továbbfejlesztése. 
A szolgáltatói jelleg erősítése, javítása érdekében történtek előrelépések, azonban tekintettel arra, hogy a Polgármesteri Hivatal egyes területeken mégiscsak hatósági jogosítványokat kell alkalmazzon, nem mindig van lehetőség a „szolgáltatói jelleg” alkalmazására. Ezeket a területeket leszámítva azonban úgy gondolom, hogy lépések történtek a „szolgáltató önkormányzat” megvalósulásának irányába!

I.6.
A hivatal feladata a 2011. évi költségvetésben meghatározott fejlesztések, beruházások, felújítások lebonyolítása. Fejlesztések, beruházások közül a P+R Szőlősnyaraló, az Ipari Park kialakítása, a piac rendezése, a csatornahálózat kiépítése, valamint a település vízelvezetésének rendezése fontos és meghatározó feladatokat ró a hivatal dolgozóira.

A megjelölt beruházások 2011-ben különböző okok miatt nem valósultak meg ugyan, azonban történtek előrelépések: a szőlősnyaralói P+R tervei elkészültek, várhatóan 2012-ben indulhat a beruházás; a Gazdasági Terület kialakítása Hivatalunkon kívül álló okok miatt késlekedik; a csatornahálózattal kapcsolatban a közbeszerzések 2011. végén megkezdődtek, így várhatóan 2012. közepén kezdődhetnek meg a munkálatok; a piac területével, illetve a felszíni vízelvezetéssel kapcsolatos feladatok nem teljesültek, bár ezekhez a forrás sem állt rendelkezésre a 2011. évi költségvetésben.

I.11.
Az e-közigazgatási alkalmazások lehetőség szerinti egyre tágabb körű bevezetése.   

Az e-közigazgatás területén jelentős elmaradást tapasztalhatunk. Bevezetése költségekkel jár és az ehhez szükséges források nem állnak rendelkezésünkre. A késlekedés másik oka, hogy a közigazgatás teljes átszervezés alatt áll, így célszerű megvárni, míg letisztul, hogy a jövőben milyen felállásban működik majd az önkormányzati hivatal.
Az ágazati célokat a jegyző vezetésével a Polgármesteri Hivatal magas szinten teljesítette. Az általános célokat a jegyző magas szinten, jól teljesítette.

Összességében elmondhatom, hogy a jegyző az előírt teljesítménykövetelményeket magas fokon teljesítette.

…/2012. (I. 25) ÖKT határozati javaslat

Sülysáp Nagyközség Önkormányzatának Képviselő-testülete megtárgyalta és elfogadja a polgármester tájékoztatóját a jegyző 2011. évi teljesítményértékeléséről.

Határidő: azonnal


Felelős: polgármester

Sülysáp, 2011. január 19.

Horinka László s.k.

polgármester
Az előterjesztés tartalmát törvényességi szempontból jóváhagyom!

Sülysáp, 2012. január 19. 


Tóth Krisztina s.k.

jegyző

